# data[].attributes.body
Secara ringkasnya, Dr Zulkifli mengatakan bahawa undang-undang Islam itu sendiri bersifat inklusif dan progresif yang sesuai dengan peredaran masa. Jika menggunakan undang-undang Islam sekalipun, hukumannya adalah bersifat mendidik bukan untuk menghukum semata-mata.

# data[].attributes.attachment_link.title
Undang-undang Islam tidak pecah belah masyarakat majmuk | Berita Harian

# data[].attributes.attachment_link.description
KUALA LUMPUR: Dakwaan menyatakan undang-undang Islam boleh memecahbelahkan keharmonian masyarakat majmuk di negara ini adalah tidak berasas sama sekali, kata Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad Al-Bakri.

# data[].attributes.body
Berasaskan dalil al-Quran yang menggesa melaksanakan ketakwaan dan ketaatan sekadar kemampuan iaitu: “Hendaklah kamu semua bertakwa kepada Allah sekadar yang kamu mampu.” (Surah al-Taghabun: 16).

Syeikh ‘Abd al-Rahman al-Sa‘di menjelaskan di dalam Taisir al-Karim al-Rahman fi Tafsir Kalam al-Mannan bahawa ayat tersebut menunjukkan semua kewajipan syarak yang tidak mampu ditanggung oleh hamba akan gugur jika tiada kemampuan.

Pertimbangan penjarakan saf dalam solat berjemaah itu turut selari dengan fatwa yang dikeluarkan Kesatuan Ulama Islam Sedunia dan fatwa di Emiriah Arab Bersatu (UAE), Arab Saudi, Mesir dan Palestin.

# data[].attributes.attachment_link.title
Jangan berbalah kerana jarak saf ketika Covid-19 - Utusan Digital

# data[].attributes.attachment_link.description
Jangan berbalah kerana jarak saf ketika Covid-19

# data[].attributes.body
Mazhab Shafi’e menyatakan hukuman hudud dikenakan ke atas non Muslim bagi jenayah zina, qazaf dan mencuri, tetapi tidak dikenakan ke atas peminum arak. Sementara bagi non Muslim berstatus al-musta’min, mereka dikecualikan daripada hukuman jenayah zina.

# data[].attributes.attachment_link.readable_text
Aḥmad Irfan bin Ikmal Hisham
Pensyarah
Pusat Bahasa Moden & Sains Kemanusiaan
Universiti Malaysia Pahang
Di antara keunikan Islām ialah ianya menawarkan cara hidup yang lengkap dalam kehidupan manusia, termasuklah yang berkaitan dengan undang-undang jenayah. Sistem kepercayaan Islām menuntut penganutnya untuk mempercayai setiap yang terkandung di dalam al-Qur'ān dan al-Ḥadīth, termasuklah undang-undang jenayah, serta berusaha untuk melaksanakannya di dalam negara umat Islām. Ini dinyatakan dengan jelas secara konsensus oleh semua sarjana Muslim tanpa terkecuali (al-Zuhaili, Fiqh al-Islām wa Adillatuhu, 6/427).

Sejak Menteri Besar Kelantan membentangkan Pindaan Enakmen Jenayah Syarī'ah II (1993) 2015 pada 18 Mac yang lalu, perbahasan mengenai undang-undang tersebut telah menjadi perbualan ramai pihak, sama ada dalam kalangan orang awam, ahli politik dan sarjana. Ramai yang menimbulkan kebimbangan terhadap enakmen tersebut, sama ada daripada sudut keabsahannya berbanding nas syara', kemampuan perlaksanaan serta kesesuaian masa dan persekitaran. Antara kebimbangan yang dilontarkan ialah kebarangkalian perlaksanaan enakmen tersebut membawa kepada ketidakadilan di dalam sistem undang-undang, khasnya apabila membabitkan hukuman ke atas pesalah Muslim dan non-Muslim.

Di dalam membahaskan persoalan hukuman hudud ke atas non Muslim sebagai contohnya, Ibnu Qudamah (meninggal 1223 M) di dalam kitab al-Mughniy (rujukan utama Mazhab Hanbali) menyatakan bahawa pendakwaan membabitkan Muslim dengan non-Muslim dhimmiy, perlu dijalankan mengikut undang-undang Islām. Akan tetapi sekiranya membabitkan perbicaraan sesama non-Muslim, maka mereka perlu diberikan pilihan untuk diadili menurut cara mereka sendiri. Ini berasaskan kepada firman Allah bermaksud, "... kalau mereka (Non Muslim) datang kepadamu, maka hukumlah di antara mereka (dengan apa yang telah diterangkan oleh Allah), atau berpalinglah dari mereka;" (al-Qur'ān, 5:42).

Sarjana Muslim juga bersepakat menyatakan bahawa undang-undang hudud hanya dilaksana kepada kelompok manusia yang bersifat mukallaf sahaja. Menurut Abū Hanifah (meninggal 767 M), undang-undang hudud hanya dilaksana kepada non Muslim berstatus dhimmiy ( definisi tradisional: non muslim yang menjadi warga kepada negara Islām), dan tidak kepada non-Muslim berstatus al-musta'min ( definisi tradisional: non-Muslim yang hanya memasuki negara Islām secara sah seperti dengan visa dan kebenaran pemerintah, lalu diberikukan hak dan perlindungan oleh pemimpin Islām). Pengecualian diberikan kepada jenayah qazaf (menuduh seseorang berzina tanpa keterangan saksi), maka ianya dilaksanakan ke atas non-Muslim al-Musta'min, dan pendapat ini disepakati oleh semua mazhab utama. Jenayah minum arak juga hanya dilaksanakan kepada Muslim sahaja.

Sementara Mazhab Maliki pula berpandangan yang non Muslim perlu dijatuhkan hukuman hudud apabila membabitkan jenayah qazaf, mencuri dan membunuh ( qisas). Sementara jenayah zina pula dijatuhkan hukuman selain hudud (seperti takzir) bagi tujuan mendidik, kecuali membabitkan kes merogol wanita Muslim. Tiada hukuman hudud dikenakan bagi peminum arak.

Mazhab Shafi'e menyatakan hukuman hudud dikenakan ke atas non Muslim bagi jenayah zina, qazaf dan mencuri, tetapi tidak dikenakan ke atas peminum arak. Sementara bagi non Muslim berstatus al-musta'min, mereka dikecualikan daripada hukuman jenayah zina.

Sementara Mazhab Hanbali pula menyatakan hukuman ke atas penjenayah non-Muslim perlu diadili berdasarkan kepada agama dan kepercayaan penjenayah berkenaan. Sebagai contoh, sekiranya agama seseorang penjenayah tidak melarang zina, maka tidak dijatuhkan hukuman hudud zina ke atasnya. Sebaliknya, sekiranya agama penjenayah melarang zina, maka hukuman hudud zina perlu dikenakan ke atasnya. Ini berdasarkan kepada Ḥadīth Ibnu Umar yang bermaksud, " Sesungguhnya nabi Muḥammad menjatuhkan hukuman hudud ke atas dua orang Yahudi yang berzina. " (agama Yahudi melarang zina, lalu dikenakan hukuman hudud zina).

Sekiranya dilihat daripada aspek ini sahaja, terdapat beberapa persoalan yang perlu dirungkai oleh sarjana. Antaranya ialah kebanyakan pengamalan undang-undang Islam, meliputi hudud, qisas dan takzir dilaksanakan secara total atau separa total, sejak daripada zaman nabi Muhammad (meninggal 632 M), tetapi terhenti dengan berakhirnya khilafah Othmaniyah (1924). Bahkan semasa zaman Sultan Sulaiman al-Qanuni (meninggal 1556 M), baginda melihat keperluan untuk mewujudkan beberapa enakmen jenayah khas untuk rakyat non Muslim di bawah kerajaan Othmaniyah. Masyarakat non Muslim termasuk di barat mengiktiraf peranan baginda sehingga digelar The Magnificent dalam literasi sarjana barat kerana sumbangan pembangunan teks undang-undang moden yang harmoni tanpa berkompromi dengan syara' dan sentimen warga non Muslim.

Selepas jatuhnya kerajaan Othmaniyah, perkembangan perlaksanaan undang-undang syari'ah tidak berlaku dalam kerangka perkembangan negara moden, melainkan perlaksanaan yang bersifat setempat di beberapa daerah dan negara, yang kebetulan majoriti signifikan adalah Muslim. Justeru, perkembangan terencat itu menyebabkan tiadanya eksperimen menyeluruh, membabitkan negara multiras moden.

Cabaran lain ialah memahami semua jargon dalam teks fiqh klasik, dalam konteks moden. Sebagai contoh, pengkategorian non Muslim antara dhimmiy, musta'min, mu'ahid dan harbi. Tinjauan semula terhadap kategori ini perlu diperjelaskan supaya perlaksanaan undang-undang syari'ah dapat dijalankan dengan sebaik mungkin.

Sarjana moden seperti al-Zuhaili (Fiqh al-Islām wa Adillatuhu, 6/432) dengan jelas menyatakan bahawa persoalan perlaksanaan undang-undang jenayah Islām di zaman moden adalah merupakan satu cabaran yang agak besar, kerana membabitkan proses ' taqnin', atau menulis teks undang-undang yang disebut dengan laras bahasa tradisional di dalam al-Qur'ān dan al-Ḥadīth ke dalam bahasa perundangan moden. Justeru beliau cenderung menyatakan tiada negara moden yang menjadi contoh terbaik dan kayu aras ke atas perlaksanaan undang-undang tersebut, kerana ianya bersifat lokal. Kaedah perlaksanaannya banyak bergantung kepada faktor demografi negara berkenaan, seperti latar belakang ekonomi, campur tangan kuasa asing, kekuatan politik pemimpin tempatan melaksanakan Islām, pengaruh non-Muslim dan seumpamanya. Tuntas, realiti setiap negara Islām di zaman sekarang adalah berbeza.

Tuntas, terdapat banyak perdebatan mengenai perlaksanaan undang-undang syari'ah di negara moden. Kebanyakannya bersifat akademik, justeru perlu dibuka ruang seluas-luasnya untuk perdebatan secara terbuka dalam kalangan sarjana, ahli politik, pihak berkuasa dan mahkamah. Cuma pastinya, sikap Muslim yang sebenar ialah mereka perlu wajib percaya akan keperluan dan keindahan perlaksanaan undang-undang syari'ah tersebut di negara masing-masing, serta mengelak diri daripada memberikan kritikan yang bersifat menghina undang-undang langit ini. Selain itu, pemikiran simplistik juga perlu dielakkan ketika bersemangat melaksanakan undang-undang ini, sebaliknya perlu bersifat analitikal supaya perlaksanaannya tidak semata-mata berlandaskan tekstual, tanpa mengabaikan konstektual semasa.

# data[].attributes.attachment_link.title
Cabaran Perlaksanaan Undang-undang Islam di Negara Moden Perlaksanaan Dalam Kalangan Non Muslim.

# data[].attributes.attachment_link.description
Aḥmad Irfan bin Ikmal Hisham Pensyarah Pusat Bahasa Moden & Sains Kemanusiaan Universiti Malaysia Pahang Di antara keunikan Islām ialah ianya menawarkan cara hidup yang lengkap dalam kehidupan manusia, termasuklah yang berkaitan dengan undang-undang jenayah. Sistem kepercayaan Islām menuntut penganutnya untuk mempercayai setiap yang terkandung di dalam al-Qur'ān dan al-Ḥadīth, termasuklah undang-undang jenayah, serta berusaha untuk melaksanakannya di dalam negara umat Islām.

# data[].attributes.headline
BAHAGIAN I - NEGERI-NEGERI, AGAMA DAN UNDANG-UNDANG BAGI PERSEKUTUAN

# data[].attributes.subject
BAHAGIAN I - NEGERI-NEGERI, AGAMA DAN UNDANG-UNDANG BAGI PERSEKUTUAN

# data[].attributes.body
Statistik oleh Bank Negara pada tahun 2011, peratusan rakyat yang berurus niaga dengan perbankan Islam di negara ini hanya dalam lingkungan 21 peratus.

“Daripada jumlah tersebut, kurang 50 peratus adalah orang Islam sendiri yang mana selebihnya, 55 hingga 60 peratus adalah bukan Islam.

“Ini menunjukkan keyakinan untuk berurus niaga dengan bank Islam adalah lebih tinggi dalam kalangan orang bukan Islam dan perkara ini tidak sepatutnya berlaku kerana sepatutnya orang Islam sendiri tidak perlu berfikir dua kali untuk berurusan dengan bank Islam,” ujar Yang Dipertua Yayasan Dakwah Islamiah Malaysia (YADIM) Senator Datuk Dr Asyraf Wajdi Dusuki (2014).

# data[].attributes.attachment_link.readable_text
Oleh Hamimi Kassim //
Lebih telus, orang Islam tidak harus berfikir dua kali untuk berurusan dengan bank Islam
KUCHING: Yang Dipertua Yayasan Dakwah Islamiah Malaysia (YADIM) Senator Datuk Dr Asyraf Wajdi Dusuki semalam mendedahkan keyakinan golongan bukan Islam untuk berurus niaga dengan bank-bank Islam di negara ini adalah lebih tinggi berbanding orang Islam sendiri.

Menurutnya, berdasarkan statistik oleh Bank Negara pada tahun 2011, peratusan rakyat yang berurus niaga dengan perbankan Islam di negara ini hanya dalam lingkungan 21 peratus.

"Daripada jumlah tersebut, kurang 50 peratus adalah orang Islam sendiri yang mana selebihnya, 55 hingga 60 peratus adalah bukan Islam.

"Ini menunjukkan keyakinan untuk berurus niaga dengan bank Islam adalah lebih tinggi dalam kalangan orang bukan Islam dan perkara ini tidak sepatutnya berlaku kerana sepatutnya orang Islam sendiri tidak perlu berfikir dua kali untuk berurusan dengan bank Islam," ujarnya.

Beliau berkata demikian kepada pemberita pada Simposium Muamalah Islam sempena Program Dakwah Negara Peringkat Negeri Sarawak di Dewan HIKMAH di sini, semalam.

Tambahnya, terdapat banyak faktor golongan bukan Islam seperti kaum Cina yang terlibat dalam perniagaan memilih untuk berurus niaga dengan perbankan Islam kerana terbukti ia lebih telus dan tiada caj tambahan.

"Tetapi malangnya, umat Islam sendiri tidak melihat perkara ini sebaliknya masih mahu mempertikaikan sama ada perbankan Islam ini menawarkan produk yang lebih murah atau mahal.

"Walhal sama seperti dahulu, perbankan Islam pada hari ini dari segi daya saing dengan bank konvensional lain adalah sama sahaja dari segi kadar keuntungan yang dikenakan.

"Bahkan perbankan Islam adalah lebih baik iaitu lebih telus dan berasaskan pada kadar yang tetap (tidak berubah)," ujarnya.

Justeru, Asyraf menegaskan perkara itu perlu disebarkan kepada umat Islam dan penganjuran program anjuran YADIM bersama institusi perbankan Islam dan takaful di seluruh negara itu adalah salah satu daripada usaha tersebut.

"Sebab itulah kita menganjurkan program ini di semua negeri dengan membentangkan empat kertas kerja berkaitan.

"Melalui program ini juga, kita cuba membantu kerajaan untuk mencapai matlamat pada tahun 2020 untuk menguasai pasaran 40 peratus dalam perbankan Islam dan takaful berbanding 20 hingga 25 peratus pada hari ini," jelasnya.

Hadir merasmikan majlis tersebut ialah Menteri Muda di Pejabat Ketua Menteri (Hal Ehwal Islam) Datuk Daud Abdul Rahman.

Terdapat empat kertas kerja yang dibentangkan iaitu Perbankan Islam: Kejar Untung atau Pelopor Kebajikan, Takaful: Payung Warisan Anda, Pelaburan Patuh Syariah: Bijak Mengatur Senang Kemudian dan Pengursan Hutang.

# data[].attributes.attachment_link.title
Orang bukan Islam lebih yakini perbankan Islam

# data[].attributes.attachment_link.description
Oleh Hamimi Kassim // Lebih telus, orang Islam tidak harus berfikir dua kali untuk berurusan dengan bank Islam KUCHING: Yang Dipertua Yayasan Dakwah Islamiah Malaysia (YADIM) Senator Datuk Dr Asyraf Wajdi Dusuki semalam mendedahkan keyakinan golongan bukan Islam untuk berurus niaga dengan bank-bank Islam di negara ini adalah lebih tinggi berbanding orang Islam sendiri.

# data[].attributes.body
"Di Malaysia, Islam termaktub sebagai agama Persekutuan, namun sudah lama kebebasan beragama diamalkan. Hak ini termaktub dalam Perlembagaan Persekutuan. Bukan semata-mata untuk Islam tetapi hak-hak kepercayaan agama-agama yang lain selama mana ia tidak menganggu ketenteraman, menyusahkan atau tidak membawa kepada mudarat mana-mana pihak," kata Menteri di Jabatan Perdana Menteri (Hal Ehwal Agama) Datuk Seri Dr Zulkifli Mohamad Al-Bakri.

"Mentaliti dan tindakan memandang rendah atau menghina agama lain sepatutnya tidak ada di Malaysia. Kita perlu hormat dan akur kepada hak kebebasan beragama yang dijamin di negara ini", kata Presiden Global Unity Network Shah Kirit Kakulal Govindji.

# data[].attributes.attachment_link.title
Hormati hak kebebasan beragama | Harian Metro

# data[].attributes.attachment_link.description
Kuala Lumpur: Sejak kebelakangan ini pelbagai kisah dan komentar meresahkan yang menyentuh soal sensitiviti agama dan perbezaan kaum, dilihat banyak 'diperkatakan' di banyak platform media.

# data[].attributes.body
Hal ini menunjukkan bahawa, undang-undang Islam tidak memaksa masyarakat yang berbilang kaum untuk menganut agama Islam

# data[].attributes.attachment_link.title
Hikmah al-Quran: Islam tidak benarkan paksaan dalam beragama | Berita Harian

# data[].attributes.attachment_link.description
Firman Allah SWT yang bermaksud: "Tidak ada paksaan dalam agama (Islam), kerana sesungguhnya telah nyata kebenaran (Islam) daripada kesesatan (kufur). Oleh itu, sesiapa yang tidak percayakan Taghut, dan ia pula beriman kepada Allah, maka sesungguhnya ia telah berpegang kepada simpulan (tali agama) yang teguh yang tidak akan putus.

# data[].attributes.body
Asas pemikiran Islam kepada hubungan etnik ialah persamaan antara sesama manusia. Semua manusia, biar dari mana asal mahupun keturunan adalah sama sahaja kejadiannya.

# data[].attributes.attachment_link.title
Hubungan kaum harmoni ikut perspektif Islam | Berita Harian

# data[].attributes.attachment_link.description
Islam satu sistem hidup yang bersifat rab-bani dan menganjurkan kepada manusia agar sentiasa berlaku adil dalam setiap tindakan yang diambil.